اندھے اور ہاتھی

اندھے اور ہاتھی کی تمثیل ایک کہانی ہے جس میں چند اندھے مرد شامل ہیں، جنھوں نے کبھی ہاتھی نہیں دیکھا۔ وہ ہاتھی کے جسم کو چھو کر یہ سمجھنے اور تصور کرنے کی کوشش کرتے ہیں کہ ہاتھی کیسا ہے۔ ہر اندھا شخص ہاتھی کے کسی ایک حصے کو چھوتا ہے، جیسے پہلو، دانت یا کان۔ پھر وہ اپنے محدود تجربے کی بنیاد پر ہاتھی کی وضاحت کرتے ہیں، جو ایک دوسرے سے بالکل مختلف ہوتی ہے۔ بعض نسخوں میں وہ ایک دوسرے پر جھوٹ بولنے کا شبہ کرتے ہیں اور لڑائی تک کر لیتے ہیں۔ اس تمثیل کا حاصل سبق یہ ہے کہ انسان اپنے محدود اور ذاتی تجربے کی بنیاد پر مطلق حقیقت کا دعویٰ کرنے کا رجحان رکھتے ہیں اور دوسروں کے محدود تجربات کو نظر انداز کرتے ہیں جو اتنے ہی درست ہو سکتے ہیں۔, Quote: The ancient Hindu parable of the six blind men and the elephant...." یہ کہانی قدیم برِ صغیر سے نکلی اور وہاں سے دیگر علاقوں تک پھیل گئی۔

بدھ مت کی مذہبی کتاب ، اُدان 6.4، کُھدّک نکائے میں کہانی کا ایک ابتدائی نسخہ موجود ہے، جسے تقریباً 500 قبل مسیح کے زمانے کا مانا جاتا ہے یعنی حضرت بدھ کی حیات کے دوران۔ دیگر نسخوں میں دیکھنے والے مرد اندھیری رات میں کسی بڑے مجسمے سے یا آنکھوں پر پٹی باندھ کر کسی بڑی شے سے واسطہ پاتے ہیں۔

یہ تمثیل مختلف مذہبی روایتوں میں شامل ہوئی اور جین، ہندو اور بدھ مت کے پہلے ہزارے یا اس سے قبل کے مذہبی متون کا حصہ بنی۔ بعد ازاں دوسرے ہزارے میں یہ صوفی اور بہائی روایتوں میں بھی آئی۔ یورپ میں اس کہانی کی شہرت انیسویں صدی عیسوی میں بڑھی جب امریکی شاعر جان گڈفری سیکس نے اس پر نظم لکھی، جس میں آخری شعر میں بتایا کہ ہاتھی خدا کا استعارہ ہے اور مختلف اندھے مذاہب کی نمائندگی کرتے ہیں جو کسی حقیقت پر مکمل طور پر متفق نہیں۔ یہ کہانی بچوں اور بڑوں کے لیے مختلف کتابوں میں شائع ہوئی اور مختلف انداز میں اس کی تشریح کی گئی۔

 حوالہ جات 

زمرہ:آگہی
زمرہ:بھارتی ادب
زمرہ:بھارتی افسانہ نگار
زمرہ:بودھی ادب
زمرہ:تصورات علمیات
زمرہ:حقیقت
زمرہ:حکایات
زمرہ:زبانی روایات
زمرہ:صوفیانہ ادب
زمرہ:غیر رسمی مغالطے
زمرہ:فارسی ادب
زمرہ:فریب حس
زمرہ:قصہ گوئی
زمرہ:لوک کہانیاں
زمرہ:نابینا پن
زمرہ:ہندوستانی لوک کہانیاں